Predsjedništvo Bosne i Hercegovine

Predsjedništvo Bosne i Hercegovine jest tročlano izvršno-političko tijelo koje zajednički obavlja funkciju šefa države Bosne i Hercegovine. Prema članu V. Ustava Bosne i Hercegovine, Predsjedništvo se sastoji od tri člana: jednog Bošnjaka, jednog Hrvata i jednog Srbina. Bošnjački i hrvatski članovi biraju se iz zajedničke izborne jedinice u Federaciji Bosne i Hercegovine, dok se srpski član bira među glasačima u Republici Srpskoj.

Tri člana izabrana na bilo kojim izborima služe kolektivni četvorogodišnji mandat. Pojedinci ne mogu služiti više od dva uzastopna četvorogodišnja mandata, iako ne postoje opća ograničenja mandata.

Iako je nepodijeljeno tijelo kolektivni šef države, jedan član je određen za predsjedavajućeg. Položaj predsjedavajućeg se rotira dvaput oko tri člana svakih osam mjeseci, pri čemu kandidat koji ukupno dobije najviše glasova postaje prvi predsjedavajući tokom četverogodišnjeg mandata.

Sjedište Predsjedništva nalazi se u Sarajevu, ulica Maršala Tita 16, u Zgradi Predsjedništva. Osim tog upravnog objekta, Predsjedništvo na raspolaganju ima i rezidenciju "Konak" na Bistriku, koja se koristi  prvenstveno za vrijeme posjeta visokih zvaničnika.

Historija

Iako je Bosna i Hercegovina postala Republika, još 1943, kao i ostale republike SFR Jugoslavije nije imala funkciju predsjednika Republike već je funkciju šefa države obavljao najprije Predsjednik Skupštine. Ustavom SR Bosne i Hercegovine iz 1974. formirano je Predsjedništvo SR Bosne i Hercegovine, po uzoru na Predsjedništvo SFRJ, formirano juna 1971. U tadašnjem sistemu Predsjedništvo SRBiH brojalo je devetero članova, da bi, nakon prvih višestranačkih izbora u novembru 1990, Predsjedništvo imalo sedmero članova; po dva člana iz reda bošnjačkog, srpskog i hrvatskog naroda i jedan član iz reda ostalih naroda.

Pod ovim nazivom postojalo je do 8. aprila 1992. kada je u skladu sa odlukom o preimenovanju Socijalističke Republike Bosne i Hercegovine u Republiku Bosnu i Hercegovinu, preimenovano u Predsjedništvo Republike Bosne i Hercegovine. Nakon potpisivanja Dejtonskog sporazuma, 13. oktobra 1996. formirano je današnje tročlano Predsjedništvo Bosne i Hercegovine.

Prvi saziv Predsjedništva Bosne i Hercegovine izabran je nakon Općih izbora u septembru 1996. Za člana Predsjedništva iz reda bošnjačkog naroda izabran je Alija Izetbegović, za člana Predsjedništva iz reda srpskog naroda Momčilo Krajišnik, a za člana Predsjedništva iz reda hrvatskog naroda Krešimir Zubak. Za Predsjedavajućeg predsjedništva izabran je Alija Izetbegović.

Nadležnosti 
mini|desno|Zgrada Predsjedništva Bosne i Hercegovine u Sarajevu

Predsjedništvo je nadležno za:
 Vođenje vanjske politike Bosne i Hercegovine;
 Imenovanje ambasadora i drugih međunarodnih predstavnika Bosne i Hercegovine, od kojih najviše dvije trećine mogu biti odabrani sa teritorije Federacije BiH;
 Zastupanje Bosne i Hercegovine u međunarodnim i evropskim organizacijama i institucijama i traženje članstva u onim međunarodnim organizacijama i institucijama u kojima Bosna i Hercegovina nije član;
 Vođenje pregovora za zaključenje međunarodnih ugovora Bosne i Hercegovine, otkazivanje i, uz suglasnost Parlamentarne skupštine, ratifikovanje takvih ugovora;
 Izvršavanje odluka Parlamentarne skupštine Bosne i Hercegovine;
 Predlaganje godišnjeg budžeta Parlamentarnoj skupštini na preporuku Vijeća ministara BiH;
 Podnošenje izvještaja o rashodima Predsjedništva Parlamentarnoj skupštini na njen zahtjev, ali najmanje jedanput godišnje;
 Koordinaciju, prema potrebi, sa međunarodnim i nevladinim organizacijama u Bosni i Hercegovini;
 Vršenje drugih djelatnosti koje mogu biti potrebne za obavljanje dužnosti, koje mu prenese Parlamentarna skupština, ili na koje pristanu entiteti.
Osim navedenih nadležnosti, članovi Predsjedništva također:

 Imenuju predsjedavajućeg Vijeća ministara, koji preuzima dužnost po odobrenju Zastupničkog doma Parlamentarne skupštine BiH;
 Imenuju Upravni odbor Centralne Banke Bosne i Hercegovine;
 Vrše funkciju civilnog zapovjednika Oružanih snaga Bosne i Hercegovine, po službenoj dužnosti;
 Biraju Stalni komitet za vojna pitanja, koji koordinira aktivnosti Oružanih snaga BiH. Također su ujedno i članovi tog komiteta;
 Mogu raspustiti Dom naroda Parlamentarne skupštine BiH službenom odlukom;
 Mogu odlučiti da podstaknu međuentitetsku koordinaciju u stvarima koje se ne nalaze u okviru nadležnosti Bosne i Hercegovine, izuzev ako se u konkretnom slučaju jedan entitet tome usprotivi;
 Vrše konsultacije sa predsjednikom Evropskog suda za ljudska prava o imenovanju 3 člana Ustavnog suda Bosne i Hercegovine;
 Mogu pokrenuti sporove, odnosno ocjene ustavnosti zakona Ustavnom sudu Bosne i Hercegovine;

Trenutni sastav

Nakon potvrđivanja rezultata općih izbora 2022, za nove članove Predsjedništva Bosne i Hercegovine izabrani su: Denis Bećirović, Željko Komšić i Željka Cvijanović.
KandidatKonstitutivni narodStrankaBroj glasova %89pxDenis BećirovićBošnjaciSocijaldemokratska partija330.23857,37bez okvira|89pxŽeljka CvijanovićSrbiSavez nezavisnih socijaldemokrata327.72051,65bez okvira|90pxŽeljko KomšićHrvatiDemokratska fronta227.54055,80

 Sazivi Predsjedništva 

 1996–1998. 
+I saziv#PortretIme i prezimeStrankaPeriodBošnjaci1.112x112pikselAlija Izetbegović13. oktobar 1996 – 12. oktobar 1998.Srbi1.bez okvira|107x107pikselMomčilo Krajišnik13. oktobar 1996 – 12. oktobar 1998.Hrvati1.bez okvira|121x121pikselKrešimir Zubak13. oktobar 1996 – 12. oktobar 1998.

 1998–2002. 
+II saziv#PortretIme i prezimeStrankaPeriodBošnjaci1.112x112pikselAlija Izetbegović12. oktobar 1998 – 14. oktobar 2000.2.126x126pikselHalid Genjac14. oktobar 2000 – 30. mart 2001.3.80x80pikselBeriz Belkić30. mart 2001 – 28. oktobar 2002.Srbi1.119x119pikselŽivko Radišić12. oktobar 1998 – 28. oktobar 2002.Hrvati1.80x80pikselAnte Jelavić15. novembar 1998 – 7. mart 2001.2.80x80pikselJozo Križanović7. mart 2001 – 28. oktobar 2002.

 2002–2006. 
+III saziv#PortretIme i prezimeStrankaPeriodBošnjaci1.107x107pikselSulejman Tihić28. oktobar 2002 – 6. novembar 2006.Srbi1.100x100pikselMirko Šarović28. oktobar 2002 – 2. april 2003.2.114x114pikselBorislav Paravac10. april 2003 – 6. novembar 2006.Hrvati1.115x115pikselDragan Čović28. oktobar 2002 – 9. maj 2005.2.117x117pikselIvo Miro Jović9. maj 2005 – 6. novembar 2006.

 2006–2010. 
+IV saziv#PortretIme i prezimeStrankaPeriodBošnjaci1.127x127pikselHaris Silajdžić6. novembar 2006 – 17. novembar 2010.Srbi1.106x106pikselNebojša Radmanović6. novembar 2006 – 17. novembar 2010.Hrvati1.113x113pikselŽeljko Komšić 6. novembar 2006 – 17. novembar 2010.

 2010–2014. 
+V saziv#PortretIme i prezimeStrankaPeriodBošnjaci1.113x113pikselBakir Izetbegović17. novembar 2010 – 17. novembar 2014.Srbi1.106x106pikselNebojša Radmanović17. novembar 2010 – 17. novembar 2014.Hrvati1.113x113pikselŽeljko Komšić 17. novembar 2010 – 17. novembar 2014.

 2014–2018. 
+VI saziv#PortretIme i prezimeStrankaPeriodBošnjaci1.113x113pikselBakir Izetbegović17. novembar 2014 – 20. novembar 2018.Srbi1.109x109pikselMladen Ivanić17. novembar 2014 – 20. novembar 2018.Hrvati1.100x100pikselDragan Čović 17. novembar 2014 – 20. novembar 2018.

 2018–2022. 
+VII saziv#PortretIme i prezimeStrankaPeriodBošnjaci1.109x109pikselŠefik Džaferović20. novembar 2018 – 16. novembar 2022.Srbi1.102x102pikselMilorad Dodik20. novembar 2018 – 16. novembar 2022.Hrvati1.120x120pikselŽeljko Komšić 20. novembar 2018 – 16. novembar 2022.

 2022–2026. 
+VIII saziv#PortretIme i prezimeStrankaPeriodBošnjaci1.105x105pikselDenis BećirovićOd 16. novembra 2022.Srbi1.107x107pikselŽeljka CvijanovićOd 16. novembra 2022.Hrvati1.106x106pikselŽeljko Komšić Od 16. novembra 2022.

Kontroverze
Najveći nedostaci Predsjedništva Bosne i Hercegovine su što ne postoji član Predsjedništva, koji predstavlja državljane Bosne i Hercegovine koji ne pripadaju konstitutivnim narodima  ("Ostali"), jer postoji entitetsko glasanje za članove Predsjedništva. Tako npr. Bošnjaci i Hrvati iz Republike Srpske ne mogu glasati za hrvatske i bošnjačke članove Predsjedništva, kao ni što Srbi iz Federacije BiH ne mogu glasati za srpskog člana Predsjedništva što dovodi do pitanja ustavnosti zbog diskriminacije građana, što je potvrđeno u "Sejdić i Finci protiv Bosne i Hercegovine" i sličnim presudama, jer su i Federacija BiH i Republika Srpska definisani kao entiteti sva tri konstitutivna naroda.

Također pogledajte
Predsjedavajući Predsjedništva Bosne i Hercegovine
Predsjedništvo Republike Bosne i Hercegovine
Predsjedništvo Socijalističke Republike Bosne i Hercegovine
Spisak predsjednika Bosne i Hercegovine
Spisak članova Predsjedništva Bosne i Hercegovine
Spisak članova Predsjedništva Bosne i Hercegovine prema vremenu obavljanja funkcije

Reference

Vanjski linkovi


Kategorija:Institucije Bosne i Hercegovine
*
Bosna i Hercegovina